Mannkynið hefur ræktað vínber allt frá því 6500 f.Kr . Í goðsögnum margra ólíkra menningarheima táknar þessi litli ávöxtur frjósemi og gnægð . Ekki nóg með hvað hann er dýrðlegur í útliti – og aðal innihaldsefnið í hinu dásamlega víni – býður hann upp á fjöldann allan af heilsufarslegum ávinningum . Hér eru sjö slíkir – ásamt einföldum leiðum til að bæta þessum gómsæta ávexti inn í þínar daglegu máltíðir og millimál . Vínber eru hlaðin næringarefnum Einn bolli af vínberjum veitir þér um fjórðung af ráðlögðum dagskammti af C-vítamíni , um 20% af K-vítamíni og a.m.k. 10% af kopar . Auk þess styðja þau við ónæmiskerfið , líkaminn nýtir C-vítamín í að gera við DNA og framleiða bæði kollagen og serótónín ( það síðarnefnda eflir geð og svefn ) . C-vítamín hjálpar einnig til við upptöku á járni úr plöntufæði , hærra magn C-vítamíns í blóðinu hefur jákvæð áhrif á fitubrennslu , bæði á meðan á æfingu stendur og þess utan . K-vítamín er nauðsynlegt fyrir beinmyndun , skortur á K-vítamíni getur aukið hættuna á beinbroti . Kopar hefur áhrif á orku ásamt því að mynda kollagen og rauð blóðkorn . Vínber veita einnig minni skammta af lykil næringarefnum á borð við B-vítamín , kalíum og mangan . Vínber styrkja ónæmiskerfið Ásamt því að innihalda áðurnefnd C - og A-vítamín , sem eru bæði lífsnauðsynleg fyrir ónæmiskerfið , styrkja vínber ónæmiskerfið á náttúrulegan hátt með sínum örverueyðandi eiginleikum . Einn bolli af vínberjum veitir einnig um 70ml af vatni sem er mikilvægt fyrir líkamann , blóðrásina og meltinguna . Vínber innihalda þónokkuð mörg mismunandi andoxunarefni , þar á meðal nokkur sem draga úr bólgum og ýta undir eðlilegt blóðflæði . Andoxunarefnin í vínberjum hafa einnig verið tengd við betri heilastarfsemi ( t.d. betra minni ) , vinna gegn öldrun og stuðla að langlífi . Sýnt hefur verið fram á að efnið kversetín ( e. quercetin ) sem finnst í rauðum og svörtum vínberjum ver gegn taugahrörnunarsjúkdómum eins og Alzheimers . Kversetín hefur einnig verið tengt við „ apoptosis “ , ferli sem líkaminn notar til að eyða frumum sem eru orðnar gamlar eða hættar að starfa eðlilega . Vínber gætu bætt nætursvefninn Vínber innihalda melatónín sem getur bæði lengt og bætt gæði nætursvefnsins . Þetta er lykilatriði þar sem svefnleysi hefur áhrif á svo gríðarlega marga . En svefnleysi hefur í för með sér ýmsa kvilla , eins og þunglyndi , sýkursýki 2 , hjartasjúkdóma og offitu . Vínber hafa góð áhrif á hjartað Vínber hafa ýmis góð áhrif á hjartað . Þau geta minnkað líkur á æðakölkun , dregið úr háum blóðþrýstingi , bætt blóðrásina , minnkað líkur á blóðstorknun og degið úr bólgum . Rannsóknir sýna að vínber geta einnig hjálpað til við að lækka kólesteról . Vínber viðhalda heilbrigðri sjón Vínber innihalda efnin lútín og seaxantín sem verja sjónhimnuna og augnlinsuna . Sýnt hefur verið fram á að þau auka sjónsviðið , minnka óþægindi við glampa í augum og draga úr tímanum sem það tekur augað að jafna sig af of skærum ljósum . Einnig geta þessi tvö efni dregið úr líkum á að fá ský á augað . Vínber hafa góð áhrif á meltinguna Vínber innihalda ekki mjög mikið af trefjum , einungis 1 - 2 grömm í einum bolla . Þrátt fyrir það ýta trefjarnar og vökvinn í vínberjum undir eðlilegar þarmahreyfingar og efnið pólýfenól í vínberjum hjálpar til við að breyta þarmaflórunni til hins betra . Leiðir til að bæta vínberjum í matinn Vínber eru frábær sem millimál eða eftirréttur en einnig er hægt að bæta þeim við hina ýmsu rétti . Sneidd og sett út á hafragraut eða kalda grauta , salöt , elduð eða kæld . Búðu til dásamlegt salsa eða chutney úr vínberjum . Hægt er að elda vínber , baka þau í ofni ein og sér eða með grænmeti eins og rósakáli , spergilkáli eða sætum kartöflum . Svo má líka nota vínber í eftirrétti , eins og vínberjapæ eða tertu eða einfaldlega dýfa þeim í brætt dökkt súkkulaði .